Weithiau ceir sefyllfaoedd lle maecyfraith cydraddoldeb yn berthnasol mewn ffordd wahanol. Mae’r canllawiau hyn yn cyfeirio at y rhain fel eithriadau.\nMae nifer o eithriadau yn ymwneud â hyfforddi, dyrchafu a throsglwyddo sy’n berthnasol i bob cyflogwr.\nMae eraill sy’n berthnasol i fathau arbennig o gyflogwyr yn unig.\nMae’r canllawiau hyn yn rhestru’r eithriadau sy’n berthnasol i’r sefyllfaoedd mae’n ymdrin â nhw. Mae mwy o eithriadau sy’n berthnasol mewn sefyllfaoedd eraill, er enghraifft, pan fydd eich cyflogwr yn dewis rhywun i’w diswyddo. Esbonnir y rhain yn y canllawiau perthnasol yn y gyfres.\nYn ogystal â’r eithriadau hyn, maecyfraith cydraddoldeb yn caniatáu i’ch cyflogwr:\ndrin pobl anabl yn well na phobl heb anabledd.\ngymryd camau gweithredu cadarnhaol .\nGallwch ddarllen mwy am weithredu cadarnhaol mewn perthynas â hyfforddi, dyrchafu a throsglwyddo’n yma.\nMae oedran yn wahanol i nodweddion gwarchodedig eraill. Os gall eich cyflogwr ddangos bod modd ei gyfiawnhau’n wrthrychol, gall wneud penderfyniad yn seiliedig ar oedran, hyd yn oed os byddai hynny’n achos o wahaniaethu uniongyrchol fel arall.\nFodd bynnag, mae’n anarferol iawn i allu cyfiawnhau’n wrthrychol unrhyw wahaniaethu uniongyrchol o’r fath ar sail oedran. Dylai cyflogwyr fod yn ofalus i beidio â stereoteipio ar sail oed person i wneud penderfyniad am eu ffitrwydd neu allu i gyflawni swydd.\nMae cyflogwr yn gwrthod cais am ddyrchafiad gan weithiwr 25 oed am ei fod yn iau na’r bobl y byddai’n eu rheoli.\nMae cyflogwr yn gwrthod darparu hyfforddiant i weithwyr dros 50 oed am fod y cyflogwr yn tybio y byddent yn rhy geidwadol eu ffyrdd.\nByddai’r ddau gyflogwr hyn yn euog o wahaniaethu uniongyrchol anghyfreithlon yn erbyn eu gweithwyr ar sail oedran, oni bai bod modd iddyn nhw gyfiawnhau’n wrthrychol yr hyn maent wedi’u wneud, sy’n hynod o annhebygol.\nOnd mae eithriadau arbennig yn bodoli ar hyn o bryd i bobl sy’n agosáu at oed ymddeol, ac mewn sefyllfa o’r fath does dim rhaid i’ch cyflogwr ddangos bod modd cyfiawnhau’n wrthrychol y cyfyngiad oedran a ddefnyddir.\nGall eich cyflogwr benderfynu peidio â’ch cymryd fel gweithiwr cyflogedig oherwydd eich oed os byddwch chi, o fewn 6 mis o gynnig am y swydd, yn 65 neu’n hŷn, neu dros oed ymddeol arferol eich sefydliad, os ydy hwnnw’n uwch na 65.\nMae gan sefydliad oed ymddeol arferol o 70. Mae gweithiwr sy’n gwneud cais i drosglwyddo’n 69 mlwydd ac 8 mis oed adeg cynnig am y gwaith. Mae gan y cyflogwr yr hawl i wrthod y cais, a hynny am fod yr ymgeisydd yn 70 o fewn chwe mis yn unig.\nYn ogystal, cyn belled â bod darparu mynediad at hyfforddiant neu gyfle arall yn cyfrif fel budd (ac felly’n cael ei drin fel tâl), mae gan eich cyflogwr yr hawl i gynnig mynediad gwahanol at hyfforddiant, yn seiliedig ar hyd y cyfnod y buoch yn gweithio iddynt, er y gallai hynny fod yn wahaniaethu anuniongyrchol fel arall (am fod gweithwyr iau’n debygol o’i chael hi’n anoddach cael y buddiannau gorau oherwydd eu bod wedi gweithio am gyfnod byrrach).\nAm wasanaeth o hyd at bum mlynedd, does dim rhaid i’ch cyflogwr gyfiawnhau unrhyw wahaniaethau o gwbl.\nMae cyflogwr yn rhedeg cwrs ychwanegol i helpu gweithwyr sydd â thair i bum mlynedd o wasanaeth i feddwl am gyfleoedd dyrchafu. Nid yw gweithwyr sydd â dwy neu dair blynedd o wasanaeth yn unig yn cael cyfle i fynychu’r cwrs.\nGellir pennu hyd y gwasanaeth mewn dwy ffordd:\nyn ôl hyd yr amser y buoch yn gweithio i’ch cyflogwr ar, neu uwchlaw lefel arbennig, neu\nyn ôl hyd y cyfnod cyfan y buoch yn gweithio i’ch cyflogwr.\nOs ydy’ch cyflogwr yn defnyddio cyfnod o wasanaeth o dros bum mlynedd i bennu neu gynyddu budd, nid yw hynny’n dod o fewn ffiniau’r eithriad.\nOnd mae gwahaniaeth pellach: gall fod gan eich cyflogwr yr hawl i ddefnyddio hyd eich cyfnod o wasanaeth i bennu buddiannau (gan gynnwys hyfforddiant) pan fydd gweithwyr wedi bod gyda nhw am dros bum mlynedd os ydyn nhw’n credu’n rhesymol bod defnyddio hyd y gwasanaeth yn y ffordd hon yn cyflenwi anghenion y busnes. Gallant fod o’r farn ei fod yn gwobrwyo lefelau uwch o brofiad, yn annog teyrngarwch, neu’n cynnal neu gynyddu cymhelliant gweithwyr.\nMae hwn yn brawf haws na’r prawf cyffredinol ar gyfer cyfiawnhad gwrthrychol dros wahaniaethu anuniongyrchol. Fodd bynnag, rhaid i’ch cyflogwr gael tystiolaeth o hyd i seilio’i gred arno.\nGofynion galwedigaethol Os gall eich cyflogwr ddangos bod nodwedd warchodedig arbennig yn ganolog i swydd arbennig, yna gall fynnu mai dim ond rhywun sydd â’r nodwedd warchodedig arbennig honno sy’n addas ar gyfer y swydd, gan gynnwys dyrchafu neu drosglwyddo. Gelwir hyn yn ‘ofyniad galwedigaethol’.\nGall sefydliad sy’n hyrwyddo buddiannau pobl drawsrywiol ddymuno dweud y dylai ei brif weithredwr, sy’n cynrychioli’r sefydliad i’r byd tu allan, fod yn berson trawsrywiol. Mae hyn yn debygol o fod yn ofyniad galwedigaethol dilys oherwydd mai dim ond rhywun o’r grŵp y mae’u buddiannau’n cael eu hyrwyddo all roi esboniad o’r materion o lygad y ffynnon.\nUfuddhau i gyfraith arall\nGall eich cyflogwr roi ystyriaeth i nodwedd warchodedig os byddai peidio â gwneud hynny’n golygu eu bod yn torri cyfraith arall.\nNi all ysgol yrru ddyrchafu gweinyddwr 19 oed i swydd fel hyfforddwr gyrru hyd yn oed ar ôl iddo/iddi dderbyn hyfforddiant priodol, am fod yn rhaid i hyfforddwr gyrru fod yn 21 oed o leiaf.\nGall eich cyflogwr roi ystyriaeth i nodwedd warchodedig os oes angen gwarchod diogelwch cenedlaethol, a bod y gwahaniaethu’n gymesur.\nHefyd mae eithriadau sy’n berthnasol i rai cyflogwyr yn unig:\nOs ydy’ch cyflogwr yn sefydliad sy’n grefydd neu gredo, gall fod â’r hawl i ddweud ei bod hi’n ofynnol ichi arddel crefydd neu gredo arbennig i gyflawni swydd, os ydy hynny, o ystyried natur neu gyd-destun y gwaith, yn ofyniad galwedigaethol a bod modd ei gyfiawnhau’n wrthrychol.\nMae cymdeithas Dyneiddwyr am ddyrchafu ymgeisydd mewnol yn brif weithredwr. Gall fod ganddo’r hawl i fynnu bod y prif weithredwr yn Ddyneiddiwr, a gwahardd unrhyw ymgeiswyr nad ydynt yn ddyneiddwyr.\nOs ydy’ch cyflogwr yn grefydd gyfundrefnol, neu hyd yn oed os nad ydyw, ond bod y swydd at ddibenion crefydd gyfundrefnol, gallant fynnu ei bod hi’n ofynnol ichi gael, neu beidio â chael nodwedd warchodedig arbennig ar gyfer swydd neu rôl, neu fynnu eich bod yn ymddwyn, neu ddim yn ymddwyn mewn ffordd arbennig. Mae hyn yn cynnwys dyrchafu neu drosglwyddo, a gall hefyd fod yn berthnasol i gyfleoedd hyfforddi.\nydy swydd neu rôl yn bodoli at ddibenion crefydd gyfundrefnol, megis bod yn Weinidog neu hyrwyddo neu gynrychioli’r grefydd mewn rhyw ffordd arall, ac\noherwydd natur neu gyd-destun y gwaith, bod angen osgoi gwrthdaro gydag argyhoeddiad crefyddol cryf nifer sylweddol o ddilynwyr y grefydd, neu gydymffurfio ag athrawiaethau’r grefydd trwy osod gofyniad ar gyfer y swydd neu’r rôl,\ngall fod gan eich cyflogwr yr hawl i wrthod eich hyfforddi, dyrchafu neu drosglwyddo oherwydd:\neich bod yn wrywaidd neu fenywaidd\nyn berson trawsrywiol\nyn briod neu mewn partneriaeth sifil, gan ystyried hefyd eich priod neu bartner (megis rhywun sydd wedi cael ysgariad a bod eu cyn-ŵr/gwraig dal yn fyw)\neich bod yn amlwg o gyfeiriadedd rhywiol arbennig, er enghraifft, rydych yn hoyw neu’n lesbiad neu’n berson deurywiol sydd mewn perthynas â pherson o’r un rhyw.\nRhaid i’r gofyniad fod yn hanfodol i’r swydd neu’r rôl, yn hytrach na bod yn un o’r ffactorau pwysig yn unig. Rhaid bod yna berthynas agos rhwng y swydd neu’r rôl â dibenion y grefydd, a rhaid defnyddio’r gofyniad mewn modd cymesur.\nOs ydy sefydliad yn ddarparwr gwasanaethau cyflogaeth, gall fod ganddynt yr hawl i fynnu bod gennych nodwedd warchodedig arbennig i ymgymryd â hyfforddiant galwedigaethol, os ydy’r hyfforddiant hwnnw’n arwain at waith y mae’r nodwedd honno’n ofyniad galwedigaethol ar ei gyfer.\nGall fod gan rhai sefydliadau addysgol megis ysgolion neu golegau arbennig yr hawl i fynnu eich bod yn arddel crefydd neu gredo arbennig, neu fynnu eich bod yn ferch, i gyflawni swydd arbennig, gan gynnwys dyrchafu neu drosglwyddo.\nOs ydy’r dyrchafu neu’r trosglwyddo’n digwydd o fewn y gwasanaethau sifil, diplomyddol, arfog, diogelwch a chudd-wybodaeth, a rhai cyrff cyhoeddus eraill, gall y cyflogwr fynnu eich bod o genedligrwydd penodol.\nOs bydd cyflogwr yn dyrchafu neu’n trosglwyddo pobl sy’n gwasanaethu gyda’r lluoedd arfog, gall fod â’r hawl i wahardd merched a phobl drawsrywiol os gwneir hynny mewn ffordd gymesur, i sicrhau gallu’r lluoedd arfog i frwydro. Yn ogystal, nid yw oed ac anabledd, i bob pwrpas, yn nodweddion gwarchodedig gyda golwg ar wasanaethu yn y lluoedd arfog.\nCeir mwy o fanylion am yr eithriadau hyn yn yr Eirfa.\nYn ogystal â’r eithriadau hyn, maecyfraith cydraddoldeb yn rhoi hawl i gyflogwr drin gweithiwr anabl yn well – neu’n fwy ffafriol – na gweithiwr heb anabledd. Gellir gwneud hyn hyd yn oed os nad yw’r gweithiwr anabl dan anfantais benodol oherwydd ei anabledd yn y sefyllfa arbennig honno. Y rheswm y cynlluniwyd y gyfraith yn y ffordd yma yw er mwyn cydnabod bod pobl anabl yn gyffredinol yn wynebu llu o rwystrau rhag gweithio, a chymryd rhan mewn gweithgareddau eraill.\nMae gan gyflogwr bolisi o sicrhau bod pob ymgeisydd anabl sy’n cwrdd â gofyniadau lleiaf swydd neu ddyrchafiad ar y rhestr fer ac yn cael cyfweliad. Byddai’r gyfraith yn caniatáu hynny. Ni fyddai hynny’n wahaniaethu anghyfreithlon yn erbyn ymgeisydd heb anabledd sydd hefyd yn cwrdd â’r gofyniadau lleiaf ond nad yw ar y rhestr fer am fod yna ymgeiswyr mwy cymwys.\nBeth sydd nesa’ yn y canllawiau hyn\nMae rhan nesa’r canllawiau hyn yn dweud mwy wrthych am y ffordd gall cyflogwr osgoi’r holl wahanol fathau o wahaniaethu anghyfreithlon yn y sefyllfaoedd canlynol:\nPan fydd eich cyflogwr yn gwneud penderfyniadau sy’n gysylltiedig â dyrchafu a throsglwyddo\nOs ydych chi’n berson anabl, sut all eich cyflogwr wneud yn siŵr nad ydych chi’n dioddef o wahaniaethu yn eich erbyn wrth iddyn nhw gynnig cyfleoedd hyfforddi, datblygu, dyrchafu neu drosglwyddo


Cyfraith Cymru - Henebion\nHafan > Diwylliant > Henebion ac adeiladau hanesyddol > Henebion\nDan yr Ancient Monuments and Archaeological Areas Act 1979, mae Gweinidogion Cymru, drwy Cadw, yn llunio Rhestr o Henebion. Mae’r henebion sydd ar y Rhestr yn rhai o bwys cenedlaethol ac yn cynnwys nifer o safleoedd archaeolegol.\nMae’n bosib fod rhai enghreifftiau o dan ddaear yn gyfan gwbl, a dim ond drwy waith cloddio archaeolegol y gwyddon ni amdanynt. Mae eraill yn llawer mwy amlwg, gan gynnwys adfeilion abatai a chestyll canoloesol. Mae henebion rhestredig yn aml wedi dadfeilio neu led-ddadfeilio neu ar ffurf gwrthgloddiau. Mae meini prawf Llywodraeth Cymru ar gyfer rhestru henebion i’w cael ar wefan CADW.\nRhaid i unrhyw gynllun i wneud gwaith ar safle heneb restredig a fyddai’n chwalu, dinistrio, difrodi, diddymu, trwsio, newid, ychwanegu at, boddi neu orchuddio heneb, gael caniatâd heneb restredig. Mae’n drosedd gwneud gwaith o’r fath ar safle heneb restredig heb gael caniatâd heneb restredig yn gyntaf.\nDan delerau’r Ancient Monuments (Class Consents) Order 1994, mae rhai mathau o waith i'w trin fel pe bai ganddynt ganiatâd heneb restredig eisoes. Yn bennaf, mae’r rhain yn cynnwys gwaith amaethyddol, garddwriaethol a choedwigol o'r math sydd wedi bod yn digwydd ar safle’r heneb dros y chwe blynedd diwethaf (gyda rhai eithriadau). Mae gweithiau eraill yn cynnwys y rheiny a gynhelir gan rai sefydliadau mawr, gwaith i sicrhau iechyd a diogelwch, arfarniadau archeolegol a gwaith sy’n cael ei wneud drwy gymorth grant gan Cadw.


Nifer y marwolaethau oherwydd oerni’r gaeaf ar ei uchaf ers 1976 – Golwg360\nNifer y marwolaethau oherwydd oerni’r gaeaf ar ei uchaf ers 1976\n9 Ionawr 2019 am 14:04 Diweddarwyd 10 Ionawr 2019 am 07:52\nYn ystod gaeaf 2017 a 2018 y gwelodd Cymru ei nifer mwyaf o bobol yn marw i gymharu ag unrhyw le arall yng ngwledydd Prydain.\nRoedd y canran y marwolaethau’r gaeaf y llynedd 32.8% yn uwch na gweddill yr ynys, sy’n golygu mai hwn yw’r cofnod uchaf ers 1976 i 1976.\nMae’r niferoedd yn arferol yn uwch yn ystod y gaeaf i gymharu â’r haf, ond mae’r canran diweddaraf 45.1% yn uwch na gaeaf y flwyddyn cynt (2016,17) a bron i ddwbwl y nifer o farwolaethau dwy flynedd yn ôl (2015/16).\nClefydau yn ymwneud â’r system anadlu oedd y prîf achos, gyda mwy na 17,500 o farwolaethau ledled gwledydd Prydain.\nProblem iechyd ysgyfaint Cymru\n“Mae clefydau anadlu yn parhau i fod yn her fawr yng Nghymru, gyda mwy o bobol yn byw gyda chlefydau fel asthma neu COPD nag unrhyw le arall ym Mhrydain,” meddai Joseph Carter, Pennaeth Sefydliad Ysgyfaint Prydain.\n“O’r holl dderbyniadau i’r ysbyty am y ffliw yn ystod y gaeaf, roedd gan 50 y cant o gleifion sy’n oedolion glefyd resbiradol cronig sylfaenol.”\nMae Llywodraeth Cymru wedi sicrhau bod y brechlyn ffliw ar gyfer pobol sydd yn a chyflwr ysgyfaint gwael yn cael y flaenoriaeth.\nEr hynny, dim ond 46% o’r rhai a chyflwr yr ysgyfaint a gafodd eu brechu llynedd, “gan adael miloedd mewn perygl,” meddai Joseph Carter.\n“Fe arweiniodd Cymru’r cynllun cenedlaethol cyntaf erioed ar gyfer iechyd yr ysgyfaint, ond rhaid inni wneud mwy i sicrhau y gall pobol sy’n byw gydag afiechyd yr ysgyfaint gael yr ansawdd bywyd gorau.”


ROBERTS, MORRIS (1799 - 1878), gweinidog gyda'r Methodistiaid Calfinaidd i ddechrau, ac yna gweinidog gyda'r Annibynwyr | Y Bywgraffiadur Cymreig\nROBERTS, MORRIS (1799 - 1878), gweinidog gyda'r Methodistiaid Calfinaidd i ddechrau, ac yna gweinidog gyda'r Annibynwyr\nGalwedigaeth: gweinidog gyda'r Methodistiaid Calfinaidd i ddechrau, ac yna gweinidog gyda'r Annibynwyr\nGanwyd yn Llechweddystrad, Llanuwchllyn, ym Mai 1799. Bu am ysbaid yn un o ysgolion y Dr. Daniel Williams a gedwid yn yr ' Hen Gapel,' ond athro anghymwys iawn oedd yno ar y pryd; eithr cafodd ddisgyblaeth Feiblaidd wych gan y Dr. George Lewis. Gan mor wasgedig amgylchiadau ei deulu, gorfu iddo'n 10 oed ddechrau ennill ei fara a bu mewn amryw ffermydd, gan mwyaf yng nghymdogaeth y Bala, nes gwaethygu o gyflwr y wlad ac iddo gael mynd at ei ewythr i Bryn Llin, Trawsfynydd, a hynny am ei fwyd yn unig am amser. Ymunodd â'r eglwys yn Llanfachreth a chafodd gyfle i ymarfer ei ddoniau cyhoeddus. Dechreuodd bregethu gyda'r Methodistiaid Calfinaidd yn Chwefror 1820. Yn 1824 symudodd i fyw i Llanarmon Dyffryn Ceiriog, gan gymryd fferm fechan a phregethu 'n gyson. Yn ystod ei drigias yno daeth i drafferth oherwydd ei olygiadau ' ar rai pethau yn athrawiaeth yr Efengyl.' Cyhuddid ef o ogwyddo at y 'system newydd' mewn athrawiaeth, a dilyn John Roberts, Llanbrynmair, ac eraill o weinidogion yr Annibynwyr. Bu ei achos gerbron cymdeithasfa y Bala ym Mehefin 1828, ac ataliwyd ef rhag pregethu y tu allan i'w sir ei hun hyd gymdeithasfa Caernarfon y mis Medi dilynol, pryd yr adferwyd ef. Ym Mehefin 1831 ymfudodd i America, lle yr aethai ei dad yn 1818. Ymsefydlodd yn Utica i ddechrau, ac ordeiniwyd ef yno 7 Awst 1831; symudodd i Remsen yn 1833 i ffermio yn ogystal â phregethu 'n rheolaidd mewn nifer o eglwysi. Yma eto daeth i wrthdrawiad, y tro hwn â rhai henuriaid, ar faterion o ddisgyblaeth eglwysig ac athrawiaeth, a diarddelwyd ef. Troes yntau at yr Annibynwyr a bu'n amlwg iawn yn sir Oneida hyd ei ymddeoliad yn 1871. Bu farw 30 Mehefin 1878 a chladdwyd ef ym mynwent Fairchild Corner, Remsen. Yr oedd ganddo ddawn arbennig fel pregethwr. Ymwelodd â Chymru yn 1866 a chafodd gryn groeso er i'w enw fod dan gwmwl gan amryw am iddo gau ei gapel rhag Samuel Roberts, Llanbrynmair, oherwydd anghytuno ohono â daliadau'r gŵr hwnnw ynghylch caethwasiaeth a rhyfel.\nEdward Davies, Cofiant y diweddar Barch. Morris Roberts, Remsen, N.Y. (Utica 1879)\nR. T. Jenkins, Hanes Cynulleidfa Hen Gapel Llanuwchllyn (1937), 169-70\nOwen Thomas, Cofiant y Parchedig John Jones, Talysarn (Efrog Newydd 1868), 576, 577\nCymru (O.M.E.), xx, 169-70\nOwen, R. G., (1953). ROBERTS, MORRIS (1799 - 1878), gweinidog gyda'r Methodistiaid Calfinaidd i ddechrau, ac yna gweinidog gyda'r Annibynwyr. Y Bywgraffiadur Cymreig. Adferwyd 30 Tac 2021, o https://bywgraffiadur.cymru/article/c-ROBE-MOR-1799


Adeilad newydd Ballet Cymru | Ballet Cymru\nAdeilad newydd Ballet Cymru\nErs dros wyth mlynedd ar hugain mae Ballet Cymru yn traddodi cynyrchiadau ballet proffesiynol arobryn yn llwyddiannus i gynulleidfaoedd yng ngwledydd Prydain ac yn gweithio gyda dawnswyr o bedwar ban byd. Breuddwydiodd y Cwmni am gael ei adeilad ei hun i ymarfer, i draddodi gwaith addysg ac i fod yn ganolfan i’r Rheolwyr a’r staff weithio ohoni.\nDiolch i gyllid cyfalaf Cyngor Celfyddydau Cymru, a cheisiadau llwyddiannus am nawdd gan gyrff eraill gan gynnwys The Foyle Foundation, Garfield Weston Foundation a rhoddwyr unigol lawer, bellach gwireddwyd y freuddwyd hon ac yn 2014 mudodd Ballet Cymru i’w adeilad ei hun yn ardal Trefgwilym yng Nghasnewydd yn Ne Cymru.\nYm mis Mawrth 2014 dechreuodd y Cwmni ymarferion yn ei stiwdio ddawns newydd hardd a godwyd i’r pwrpas. Mae llawr sbringog Harlequin safon broffesiynol, system dymheru a golau naturiol yn hidlo drwy ffenestri gwydr yn cynnig amgylchedd rhagorol i ddawns.\nCyllidwyr ar hyn o bryn


Cyfoeth Naturiol Cymru / Cynllun Llifogydd Afon Tregatwg – Arfarniad\nOs ydych yn chwilio am dudalennau newydd Cynllyn Llifogydd Dinas Powys, dilynwch y linc isod.\nEwch i dudalennau newydd Cynllun Llifogydd Dinas Powys\nMae llawer o gartrefi a busnesau yn Ninas Powys a Sully Moors mewn perygl o ddioddef llifogydd o Afon Tregatwg a East Brook.\nRydym wedi cynnal astudiaeth modelu llifogydd i asesu perygl llifogydd o’r afon. Rydym yn rhagweld y bydd mwy na 300 o eiddo yn cael ei effeithio gan lifogydd gyda 1% siawns (1 mewn 100) y bydd hyn yn digwydd mewn unrhyw flwyddyn. Dyna pam rydym wedi ystyried ystod eang o opsiynau i leihau’r perygl o lifogydd, ac asesu dichonoldeb pob opsiwn yn erbyn cyfyngiadau, megis technegol, amgylcheddol, cymdeithasol, cost a manteision.\nYn ein digwyddiad galw heibio cyntaf, rhoddwyd drosolwg ichi o'r risg llifogydd a'r opsiynau amddiffynnol. Eglurom ni fanteision ac anfanteision pob opsiwn, atebom ni eich cwestiynau a gwrando ar eich barn.\nI gael mwy o fanylion am y cynllun, gweler y byrddau gwybodaeth a ddefnyddiwyd yn ystod yr ymgynghoriad cyhoeddus ar 8 Tachwedd.\nOs hoffech roi eich barn ar y cynllun, cwblhewch y ffurflen adborth a'i anfon atom.\nYn y cyfamser, os oes gennych unrhyw gwestiynau, cysylltwch â ni drwy e-bostio cadoxton@cyfoethnaturiolcymru.gov.uk.\nPoster digwyddiad galw heibio Cynllun Llifogydd Afon Tregatwg 8 Tachwedd 2017.jpg [578.7 KB]\nAfon Tregatwg 2017 - Adborth - Cymraeg .docx WORD [118.6 KB]